|  |  |
| --- | --- |
| futer logo | ПРАВИЛНИК **О УТВРЂИВАЊУ ПРОГРАМА МОНИТОРИНГА БЕЗБЕДНОСТИ ХРАНЕ ЗА 2025. ГОДИНУ** ("Сл. гласник РС, бр. 53/2025) |

ПРОГРАМ
МОНИТОРИНГА БЕЗБЕДНОСТИ ХРАНЕ ЗА 2025. ГОДИНУ

**I. Потребна средства за финансирање Програма мониторинга**

За спровођење Програма мониторинга безбедности хране, средства су обезбеђена у буџету Републике Србије за 2025. годину, на разделу 27 – Министарство здравља, Програм 1801 – Уређење и надзор у области здравства, Програмска активност 0003 – Санитарни надзор, економска класификација 465 – Остале дотације и трансфери, у износу од 53.300.000,00 динара, од чега за Програм мониторинга безбедности хране у износу од 26.649.234,00 динара.

**II. Мере које ће се предузети у случају присуства физичких, хемијских и биолошких контаминената и других неусаглашености**

У случају да се утврди присуство физичких, хемијских и биолошких контаминената, односно неусаглашености са прописаним вредностима и других неусаглашености, надлежни орган спроводи и то:

1) активности како би се осигурало да субјекат у пословању храном исправи недостатак, узимајући у обзир природу неусаглашености и претходне случајеве неусаглашености истог субјекта у пословању;

2) мере, укључујући узимање службеног узорка, за које се сматра да су потребне како би се осигурала безбедност хране или усаглашеност са прописима о храни;

3) забране промета;

4) мере којима се привремено забрањује употреба објекта, просторија, опреме на одређени временски период;

5) друге мере и предузимају друге одговарајуће радње.

**III. Структура органа и организација за спровођење програма**

Програм мониторинга спроводи министарство надлежно за послове здравља преко института и завода за јавно здравље у сарадњи са санитарном инспекцијом. Лабораторијска испитивања из Програма мониторинга врше овлашћене лабораторије института и завода за јавно здравље.

**IV. Други параметри од значаја за спровођење Програма мониторинга**

*1. План мониторинга*

План мониторинга којим се одређује врста анализа, врста хране која ће се анализирати, број узорака који ће се користити приликом анализе дат је у Табели 1 – План мониторинга хране за 2025. годину.

**Табела 1.** План мониторинга хране за 2025. годину

|  |
| --- |
| План мониторинга хране за 2025. годину |
| Институти и заводи за јавно здравље (мрежа) |
| Редни број | Предмет испитивања | Опасност | Место узорковања | Укупан број узорака | Динамика узорковања по кварталима (К) у 2025. години | Параметри испитивања |
| 1. | Почетне формуле за одојчад | Неправилности у декларацији, одступање од максимално дозвољених концентрација контаминената, садржаја глутена, микробиолошка неисправност | Промет на мало, укључујући и магацине готових производа произвођача | 100 | 2,3 | Преглед декларације са провером здравствене изјаве; садржај глутена; садржај олова, кадмијума, живе, арсена; садржај афлатоксина М1; Salmonella spp.; Listeria monocytogenes; Cronoobacter sakazakii |
| 2. | Прелазне формуле за одојчад | Неправилности у декларацији, одступање од максимално дозвољених концентрација контаминената, садржаја глутена, микробиолошка неисправност | Промет на мало, укључујући и магацине готових производа произвођача | 84 | 2,3 | Преглед декларације са провером здравствене изјаве; садржај глутена; садржај олова, кадмијума, живе, арсена; садржај афлатоксина М1; Salmonella spp. Listeria monocytogenes; Cronoobacter sakazakii |
| 3. | Храна за одојчад и малу децу (прерађене намирнице на бази жита, са глутеном) | Неправилности у декларацији, одступање од максимално дозвољених концентрација контаминената, микробиолошка неисправност | Промет на мало, укључујући и магацине готових производа произвођача | 84 | 2,3 | Преглед декларације са провером здравствене изјаве; садржај олова, кадмијума, живе, арсена; Salmonella spp.sulfitoredukujuće klostridije |
| 4. | Храна за одојчад и малу децу (прерађене намирнице на бази жита, без глутена) | Неправилности у декларацији, одступање од максимално дозвољених концентрација контаминената, садржаја глутена, микробиолошка неисправност | Промет на мало, укључујући и магацине готових производа произвођача | 120 | 2,3 | Преглед декларације са провером здравствене изјаве; садржај глутена; садржај олова, кадмијума, живе, арсена; Salmonella spp.; sulfitoredukujuće klostridije |
| 5. | Храна за одојчад и малу децу (остале прерађене намиринице, са глутеном) | Неправилности у декларацији, одступање од максимално дозвољених концентрација контаминената, микробиолошка неисправност | Промет на мало, укључујући и магацине готових производа произвођача | 84 | 2,3 | Преглед декларације са провером здравствене изјаве; садржај олова, кадмијума, живе, арсена; Salmonella spp.Listeria monocytogenes; sulfitoredukujuće klostridije |
| 6. | Храна за одојчад и малу децу (остале прерађене намиринице, без глутена) | Неправилности у декларацији, одступање од максимално дозвољених концентрација контаминената, садржаја глутена, микробиолошка неисправност | Промет на мало, укључујући и магацине готових производа произвођача | 120 | 2,3 | Преглед декларације са провером здравствене изјаве; садржај глутена; садржај олова, кадмијума, живе, арсена; Salmonella spp; Listeria monocytogenes; sulfitoredukujuće klostridije |
| 7. | Додаци исхрани (дијететски суплементи) витаминско-минералног састава без биљних састојака | Неправилности у декларацији, одступање од максимално дозвољених концентрација контаминената, микробиолошка неисправност | Промет на мало, укључујући и магацине готових производа произвођача | 170 | 2,3 | Преглед декларације са провером здравствене изјаве; садржај олова, кадмијума, живе; Salmonella spp. |
| 8. | Храна за особе интоларентне на глутен | Неправилности у декларацији, одступање од максимално дозвољених концентрација контаминената, садржај глутена, микробиолошка неисправност | Промет на мало, укључујући и магацине готових производа произвођача | 90 | 2,3 | Преглед декларације са провером здравствене изјаве; садржај глутена; садржај олова, кадмијума, живе, арсена; Salmonella spp. |
| 9. | Со за исхрану људи и производњу хране | Неправилности у декларацији, одступање од основног састава, одступање од прописаног садржаја калијум јодида/јодата, pH, одступање од максимално дозвољених концентрација контаминената | Промет на мало, укључујући и магацине готових производа произвођача | 123 | 2,3 | Преглед декларације; садржај натријум хлорида, калијум јодида/јодата; pH вредност; садржај олова, кадмијума, живе, арсена, бакра. |
| 10. | Вода за пиће у оригиналној амбалажи(природна минерална вода) | Неправилности у декларацији. неодговарајућа физичко-хемијска својства, одступање од максимално дозвољених концентрација контаминената, микробиолошка неисправност | Промет на мало, укључујући и магацине готових производа произвођача | 507 | 2,3 | Преглед декларације, способност оксидације (утрошак KMnO4), нитрати, нитрити, pH вредност, одређивање броја аеробних мезофилних бактерија, одређивање броја аеробних бактерија, одређивање броја колиформних бактерија, одређивање броја *Escherichia coli,* одређивање присуства и броја стрептокока фекалног порекла, одређивање броја сулфиторедукујућих клостридија, одређивање присуства и броја Pseudomonas aeruginosa |
| 11. | Вода за пиће у оригиналној амбалажи (природна изворска вода) | Неправилности у декларацији, неодговарајућа физичко-хемијска својства, одступање од максимално дозвољених концентрација контаминената, микробиолошка неисправност | Промет на мало, укључујући и магацине готових производа произвођача | 192 | 2,3 | Преглед декларације, способност оксидације (утрошак KMnO4), нитрати, нитрити, pH вредност, одређивање броја аеробних мезофилних бактерија, одређивање броја аеробних бактерија, одређивање броја колиформних бактерија, одређивање броја *Escherichia coli,* одређивање присуства и броја стрептокока фекалног порекла, одређивање броја сулфиторедукујућих клостридија, одређивање присуства и броја *Pseudomonas aeruginosa* |
| 12. | Вода за пиће у оригиналној амбалажи за апарате за воду (бидони) | Неправилности у декларацији, неодговарајућа физичко-хемијска својства, одступање од максимално дозвољених концентрација контаминената, бисфенол А, микробиолошка неисправност | Промет на мало, промет на велико, укључујући и магацине готових производа произвођача | 84 | 2.3 | Преглед декларације, способност оксидације (утрошак KMnO4), нитрати, нитрити, pH вредност, одређивање садржаја бисфенола А, одређивање броја аеробних мезофилних бактерија, одређивање броја аеробних бактерија, одређивање броја колиформних бактерија, одређивање броја *Escherichia coli,* одређивање присуства и броја стрептокока фекалног порекла, одређивање броја сулфиторедукујућих клостридија, одређивање присуства и броја *Pseudomonas aeruginosa* |

*2. Услови и начин узимања и чувања узорка, лабораторијске методе и начин извештавања*

2.1. Одређивање броја узорака, врсте испитивања и начина извештавања

Број узорака и врсту испитивања на нивоу управног округа, одређује надлежни орган у складу са Табелом 1. овог програма. Извештај о спровођењу Плана мониторинга доставља се надлежном органу на кварталном нивоу у форми збирне табеле чија је садржина дата у Табели 2 – Извештај о спровођењу Плана мониторинга.

2.2. Поступак за узимање узорака

Узимање узорака хране за потребе спровођења мониторинга обавља санитарна инспекција у сарадњи са овлашћеним лабораторијама института/завода за јавно здравље за испитивање узорака у оквиру мониторинга хране. Службени узорак узима се у складу са условима који су прописани у овом одељку. У случају да се утврди присуство микробиолошких, хемијских и биолошких опасности, спроводи се службена контрола. Узорци за микробиолошка испитивања узимају се асептично помоћу стерилног прибора, у стерилне посуде/стерилне кесе, водећи рачуна да не дође до контаминације узорка из околине и/или са површине амбалаже. Узорци за хемијска испитивања пакују се у паковања која су хемијски неутрална.

2.3. Обележавање узорака

Храна узоркована у мониторингу се обележава одговарајућом ознаком и доставља институту/заводу за јавно здравље на анализу, уз записник о узорковању чија је садржина наведена у Табели 3 – Записник о узимању узорака хране.

У институту/заводу за јавно здравље се приликом пријема узорка за анализе попуњава записник о пријему узорка, чија је садржина дата у Табели 4 – Попуњени записник о пријему узорка доставља се санитарном инспектору који је спровео узорковање.

2.4. Чување и транспорт свих врста узорака

Чување и транспорт узорака до почетка лабораторијских испитивања треба да буде такав да не дође до промена интегритета узорка, контаминације узорка, промене његових сензорских карактеристика. Храна се након узорковања мора допремити у институт/завод за јавно здравље у периоду не дужем од 24 часа од тренутка узимања. Узорци за микробилошка испитивања транспортују се на начин да транспортна посуда и/или возило за транспорт одржавају температуру хране до +4 °C, односно замрзнутих производа до -18 °C. Узорци за хемијска испитивања се не замрзавају. Током транспорта и чувања незамрзнутих узорака до испитивања не сме доћи до замрзавања.

2.5. Узорковање у промету на велико и промету на мало

Узорковање хране у промету на велико и промету на мало врши се узимањем узорка кога чини једна јединица оригинално запаковане хране или количина која је потребна за вршење одређених испитивања.

2.6. Испитивање узорака хране

Испитивање узорака хране у оквиру Програма мониторинга врши се у институтима/заводима за јавно здравље. Резултати испитивања се достављају надлежном органу без одлагања, а најкасније до 14 дана од дана узорковања. У току спровођења Програма мониторинга методе које се користе за испитивање узорака морају бити акредитоване и/или валидоване у складу са захтевима прописа којим се уређује здравствена исправност/безбедност предмета опште употребе.

Институт за јавно здравље Србије је дужан да на основу резултата спроведеног Програма мониторинга, достави Министарству извештај о здравственој исправности хране на територији Републике Србије са стручном анализом и предлогом мера, најкасније до 31. јула текуће године за првих шест месеци и до 31. јануара наредне године за претходну годину.

ПРИЛОЗИ:

**Табела 2.** Извештај о спровођењу Плана мониторинга хране

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Р. бр. узорка | Датум узорковања | Место узорковања | Назив и адреса субјекта у пословању храном | Предмет испитивања (врста узорка) | Врста испитивања (опасности) | Број службених узорака | Утврђене неусаглашености | Предузете мере |
|  |  |  |  |  |  |  |  |  |

****

****